પાટીદાર નેતા ઓગસ્ટમાં જ અમરકંટકના બુંદેલખંડ સુધી અભિયાન પણ ચલાવશે. તેમાં વિધાનસભાની 58 બેઠકો આવી જાય છે. બીજા તબક્કામાં તે કોકાશીના માલવા-નિમાડમાં કેમ્પેન કરશે. અહીં તે બેરોજગારી અને ગ્રામીણ સમસ્યાઓના મુદ્દા પર ઇન્દોર, ભોપાલ, ઘાર, પન્ના અને મંદસૌરમાં પાંચ મોટી રેલીઓનું આયોજન કરશે. હાર્દિક મંદસૌર શહેરમાં પણ ગુજરાતના રાજકોટ (2017)ની તર્જ પર મોટી જનસભાને સંબોધિત કરશે. તેમાં પાંચ લાખથી પણ વધુ લોકો જોડાશે તેવી સંભાવના વ્યક્ત કરાઈ છે. ઉલ્લેખનીય છે કે, હાર્દિકે ગુજરાત વિધાનસભા ચૂંટણી દરમિયાન રાજકોટમાં મોટી રેલીનું આયોજન કર્યું હતું, જેમાં મોટી સંખ્યામાં લોકો જોડાયા હતા. એ જ સમયે રાજકોટથી 30 કિલોમીટર દૂર મોરબીમાં વડાપ્રધાન મોદી પણ એક ચૂંટણી સંભાને સંબોધિત કરી રહ્યા હતા.